## Rješenje Ustavnog suda Republike Hrvatske broj U-I-43/1993. od 24. veljače 1993.

### NN 19/1993 (8.3.1993.), Rješenje Ustavnog suda Republike Hrvatske broj U-I-43/1993. od 24. veljače 1993.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 24. veljače 1993. godine,
donio je

## RJEŠENJE

1. Ne prihvaća se prijedlog za pokretanje postupka za:

- ocjenu ustavnosti članka 3. Zakona o izbornim jedinicama za izbor
članova predstavničkih tijela jedinica lokalne samouprave i uprave ("Narodne
novine", broj 1/93, 5/93 isp. i 7/93 isp.), u dijelu u kojem se utvrđuju
izborne jedinfce za Grad Samobor, X. Izborna jedinica;

- ocjenu ustavnosti i zakonitosti Odluke o raspisivanju izbora za članove
predstavničkih tijela jedinica lokalne samouprave i uprave ("Narodne
novine", broj 1/93) i to u dijelu u kojem se odnosi na raspisivanje
izbora za gradsko vijeće Grada Samobora (izborne jedinice III, V-VIII)
i na Županijsku skupštinu Županfje Zagrebačke.

2. Ovo rješenje objavit će se u "Narodnim novinama",

Obrazloženje

J. K. iz Samobora podnio je dana 5. veljače 1993. Ustavnom sudu Republike
Hrvatske (dalje u tekstu: Sud) prijedlog za ocjenu ustevnosti članka 3.
Zakona o izbornim jedinicama za lzbor članova predstavničkih tijela jedinica
lokalne samouprave i uprave (dalje u tekstu: Zakon), u dijelu u kojem se
utvrđuju izborne jedinice za Grad Samobor, konkretno X. Izborna jedinica.
Smatra da je mjesto Lug, koje je ušlo u X. Izbornu jedinicu, teritorijalno
odvojeno od prostora Domastovca, Hrastine i Samobora V, što znači da tako
utvrđena izborna jedinica ne prati područja mjesnih zajednica, odnosno
mjesnih odbora. Izborna bi jedinica po podnositelju prijedloga, morala
biti cjelovito, teritorijalno povezano područje, koje bi obuhvaćalo više
povezanih na selja ili dijelova naselja koja - u odnosu na druge dijelove
- čine zasebnu razgraničenu cjelinu, s približno istim brojem glasača.
U konkretnom slučaju, smatra predlagatelj, tako nije postupljeno, jer utvrđena
X. Izborna jedinica ima neproporcionalno više glasača u odnosu na druge
izborne jedinice za Grad Samobor. Prijedlogom se traži i ocjena Odluke
o raspisivanju izbora za članove predstavničkih tijela jedinica lokalne
samouprave i uprave (dalje u tekstu: Odluka), u dijelu u kojem se odnosi
na raspisivanje izbora za gradsko vijeće Grada Samobora i na županijsku
skupštinu Županije Zagrebačke, izborne jedinice III, V, VI, VII i VIII.
Navodi da su građani tih izbornih jedinica tek objavom ispravka Zakona
o izbornim jedinicama za izbor članova predstavničkih tijela jedinica lokalne
samouprave i uprave ("Narodne novine", broj 5/93 od 15. siječnja
1993.), saznali kako su definirane izborne jedinice za Grad Samobor. Kako
je navedeni Zakon stupio na snagu dana 6. siječnja 1993., a ispravak Zakona
15. siječnja 1993. godine, predlagatelj smatra da im je time bio skraćen
rok za predlaganje kandidata utvrđen člankom 16. stavkom 2. Zakona o izboru
članova predstavničkih tijela jedinica lokalne samouprave i uprave ("Narodne
novine", broj 90/92) (dalje u tekstu: Zakon o lokalnim izborima),
jer je Odluka stupila na snagu 6. siječnja 1993. Naime, prema toj odredbi
prijedlozi lista kandidata moraju biti dostavljeni nadležnoj izbornoj komisiji
jedinice lokalne samouprave najkasnije u roku 12 dana od dana raspisivanja
izbora, a njima je navodi predlagatelj, ostalo praktički svega 5 dana za
kandidiranje. Prijedlozi nisu osnovalli. 1. Predlagatelj ne konkretizira
svoj prijedlog u dijelu u kojem se traži ocjena ustavnosti članka 3. Zakona,
te ne navodi s kojom bi odredobm Ustava Republike Hrvatske (daIje u tekstu:
Ustav) spomenuta odredba Zakona bila nesuglesna. Tom se odredbom Zakona
utvrđuju izborne jedinice za izbor vijećnika u gradska vijeća u gradovima
na području Županije Zagrebačke. Za Grad Samobor utvrđeno je trinaest izbornih
jedinica. U X. Izbornu jedinicu koja je predmetom osporavanja predlagatelja,
spadaju mjesta Lug, Domaslovec, Hrastina i Samobor V. Sud nije našao da
se osporenom odredbom Zakona povrjeđuje bilo koja odredba Ustava, a osobito
ne odredbe članaka 45. i 128. Ustava. Naime, Ustav člankom 45. stavkom
1. jamči svim državljanima Republike Hrvatske s navršenih 18 godina, opće
i jednako biračko pravo, koje se ostvaruje na neposrednim izborima tajnim
glasovanjem. Ustav, također člankom 128, stavkom 1. građanima jamči pravo
na lokalnu samoupravu. Kako je, po ocjeni Suda, određivanje izbornih jedinica
stvar zakonodavčeve ocijene, Sud nije ulazio u razloge koji su bili mjerodavni
za Sabor Republike Hrvatske kada je osporenom odredbom svrstao pojedina
mjesta u određenu izbornu jedinicu. Sud, takoder, ne može ući u ocjenjivanje
opravdanosti svrstavanja pojedinih mjesta u određenu izbornu jedinicu,
te da li je neko mjesto trebalo biti u toj ili nekoj drugoj izbornoj jedinici,
kao ni toga da li broj glasača određene izborne jedinice odgovara broju
glasača druge izborne jedinice, odnosno da li izborne jedinice obuhvaćaju
približno jednak broj birača, te druga pitanja u svezi sa zakonskim određenjem,
sve dok se tim određenjem ne vrijeđaju ustavna prava građana, a Sud nije
našao, kako je to već rečeno, da su takva prava povrijeđena II. Ocjenjujući
ustavnost i zakonitost osporenog dijela Odluke, Sud je ustanovio da ta
Odluka nije nesuglasna s Ustavom, te da je u skladu sa Zakonom o lokalnim
izborima. Osporena Odluka donesena je na temelju zakonskog ovlaštenja iz
članka 4. stavka 1. i u skladu s člankom 5. toga Zakona o lokalnim izborima,
koji propisuje da od dana raspisivanja izbora pa do dana izbora, ne može
proteči manje od 30 ni više od 60 dana. Kako je Odluka donesena i objavljena
u "Narodnim novinama" 6. siječnja 1993. godine, a izbori su raspisani
za 7. veljače 1893., to je održan propisani rok od najmanje 30 dana. Doduše,
točan je navod predlagatelja da je u "Narodnim novinama", broj
5/93 od 15. siječnja 1993. godine, izvršen ispravak članka 3. Zakona u
odnosu na Grad Samobor i to za izborne jedinice I, II, III, IV i V, ali
taj ispravak nije Odluku učinio nezakonitom, već je otklonio greške koje
su se potkrale u Zakonu. Međutim, nitko nije priječio zainteresiranim organizacijama
i biračima da se istovremeno pripremaju za postupak kandidiranja i traže
ispravak Zakona, ukoliko je u njemu došlo do greške u pojedinim izbornim
jedinicama. Objava ovoge rješenja u "Narodnim novinama" temelji
se na odredbi članka 20. Ustavnoga zakona o Ustavnom sudu Republike Hrvatske
("Narodne novine", broj 13/91), To su razlozi zbog kojih je Sud
riješio kao u izreci.

Broj: U-I-43/1993.

Zagreb, 24. veljače 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 19/1993-329